# Benny Benassi

Marco Benassi, muioc'h anavezet dindan e anv-arzour Benny Benassi, zo un disc-jockey ha produour italian troet war an house. Tapout a reas brud dre ar bed a-bezh gant e raktres "Benassi Bros", hag e ditl Satisfaction e 2002. E 2009 e voe rummet 26vet disc-jockey etrebroadel gant ar gelaouenn DJ Mag. E 2011 e kollas ur plas hag e voe rummet 27vet, ha war-lerc'h 70vet e 2012, ha 89vet e 2013. Meur a strollad zo bet awenet gant e sonerezh, en o zouez Royal Gigolos, Global Deejays, Vanguarde, Vinylshakerz, DJ Oriska ha Michael Mind.

## Buhezskrid
### Deroù

Ganet e voe Marco Bennassi d'an 13 a viz Gouere 1967 e Milano, ha kreskiñ a reas e Reggio nell'Emilia, en Italia. En em deurel a reas en DJing dindan an anv Benassi Bros kichen-ha-kichen gant e geniterv Alle Benassi e dibenn ar bloavezhioù 1980, hag a-raok erruout er studio produiñ Off Limits ar produour Larry Pignagnoli e kreiz ar bloavezhioù 1990, evit aozañ sonerezh evit strolladoù evel Whigfield, J.K., hag Ally & Jo. Sevel a reas gant e geniterv Alle ar c'hevread produiñ Basic Music, hag embann a rejont o froduadurioù dindan anv ar strollad Benassi Bros. Goude, e 2002, ec'h embannas Marco en e-unan an titl Satisfaction, rummet e kalz loreadegoù sonerezh$^,$. Dont a reas ar ganaouenn unan eus ar muiañ gwerzhet e Bro-Saoz, an 3$^{de}$ en "Top 50" e Bro-C'hall gant 338 000 skouerenn gwerzhet, ha testeniet e voe pladenn aour. Adviksañ a reas Marco ivez tonioù gant DJ Tomcraft, Fischerspooner, met ivez arzourien ket elektro evel Alizée.

### Bloavezhioù 2000

War-lerc'h ar brud tapet gant e strollad Benassi Bros, hag an titl solo "Satisfaction" etre 2002 ha 2003 e krouas Marco al label pladennoù Pump-Kin Music, e bal pennañ "sinañ" ha brudañ arzourien yaouank donezonet. Miksañ a reas ivez Benassi e-pad un eur war ar chadenn skingomz Area (Sirius XM). E 2005 e lakaas er-maez eil albom Benassi Bros anvet ...Phobia.
Meur a adviks a voe aozet gantañ e 2007, evit ar stirad 24 pe c'hoazh titloù evel "Bring the Noise" eus ar strollad Public Enemy, un adviks hag a c'hounezas Grammy ar gwellañ adviks e miz C'hwevrer 2008.
2008 a voe bloaz an albom Rock 'n' Rave, hag ar single I Am Not Drunk.
Kenlabourat a reas e 2009 gant Madonna war adviks he single Celebration, deuet er-maez er memes tro ha ur c'hlip video. D'an 28 a viz Here 2009 e voe rummet 26vet e-touez ar 100 disc-jockey etrebroadel gwellañ gant DJ Magazine.

### Bloavezhioù 2010

Embann a reas e 2011 Electroman, e pempvet albom studio aozet gant kenlabourioù gant Chris Brown, T-Pain, Kelis, Gary Go, Dhany, Apl De Ap, Jean-Baptiste, Ying Yang Twins ha Shanell. Kavout e reer ivez remiks an titl Cinema gant an disc-jokey Skrillex, dilennet gwellañ remiks ar bloaz e-pad 54vet lid ar Grammy Awards. Degemeret mat e voe an albom gant ar gwask arbennikaet$^,$. Un embannadur bonus a zo ivez gant tri zitl ouzhpenn: Put It On Me, gant kenlabour ar rapour Pitbull, Dub Rain, ha ur remiks-benveg eus an titl Electroman savet gant John Dahlbäck.
Kemer a reas perzh er memes bloaz e "Set Electro" Gouel Joan Ark en Orleañs, e Bro-C'hall. Kreditet e voe dezhañ tri zon war an albom MDNA embannet gant Madonna e 2012 (Girl Gone Wild, I'm Addicted ha Best Friend).
Un albom nevez a voe embannet e 2014. Daou single tennet eus an opus-se a zeuas er-maez, unan anvet Dance The Pain Away e featuring gant John Legend, embannet d'ar 25 a viz Even 2013; egile anvet Back To The Pump embannet d'ar 15 a viz Du 2013.

## Pladennrolladur

Albomoù:
* 2003: Hypnotica
* 2004: Pumphonia
* 2005: ...Phobia
* 2008: Rock 'n' Rave
* 2011: Electroman
* 2016: Danceaholic (fr)
Kenlabourioù:
* 2007: Halloween Democracy (featuring Michel Farinet)

## Notennoù ha daveoù

* ↑ Top 100 DJs e DJ Mag, 22 a viz Here 2011.
* ↑ Benny Benassi - About, 20 a viz Du 2010.
* ↑ Benassi Bros. Bio e Universal Music.
* ↑ Benny Benassi Bio, Music, News & Shows.
* ↑ Interview de Benny Benassi e DJ Mag.
* 1 2 3 Artist Biography.
* ↑ Benny Benassi - Satisfaction.
* ↑ Various Artists - Benny Benassi, Cooking For Pump.Kin e In The Mix.
* ↑ MADONNA: Celebration (Benny Benassi Radio Mix) + Album Teaser Video (Full Version).
* ↑ Benny Benassi Electroman e AllMusic.
* ↑ The 60 Greatest Dance Songs of the Decade: Staff List e Billboard.com.
* ↑ Benny Benassi e Slant Mag, 6 a viz Even 2011.
* ↑ Benny Benassi – Electroman (album review).
* ↑ Benny Benassi Announces Details about Upcoming Album.
* ↑ Set Electro d'orléans avec Roger Sanchez & Dj Paulette e Soon Night.
* ↑ Madonna’s MDNA – Production Credits.
* ↑ Benny Benassi is ‘Back To The Pump’ e EDM Sauce.
* ↑ Benny Benassi and John Legend 'Dance the Pain Away' – Premiere.
* ↑ Benny Benassi's Danceable Earworm 'Back to the Pump' - Song Premiere.
* ↑ war "Bide et Musique".

## Liammoù diavaez

* (en) Lec'hienn ofisiel
* (en)/(fr) Lec'hienn ofisiel ar strollad Benassi Bros
* (en) Pump-Kin Music
* (it) Off Limits Production